Príloha č. 6 výzvy

**štandardná stupnica jednotkových nákladov - prax študentov učiteľských fakúlt – prax budúcich učiteľov - hodina priameho rozboru jednotky priamej vyučovacej činnosti (vyučovacia hodina v škole) alebo priamej výchovnej činnosti (školské zariadenie) študenta cvičným učiteľom**

Cieľom je zavedenie jednotkových nákladov na realizáciu praxe budúcich učiteľov verejných vysokých škôl (t.j. študentov učiteľských fakúlt), v projektoch, ktoré sa zameriavajú na zvýšenie kvality vysokoškolského vzdelávania- oblasť vzdelávania a prípravy budúcich učiteľov regionálneho školstva (MŠ, ZŠ, SŠ). Učiteľskými fakultami sú fakulty pripravujúce na učiteľské povolanie (najmä fakulty pedagogické, filozofické, prírodovedecké, športu, teologické a pod.) Pedagogická prax sa týka študentov dennej formy štúdia v študijných odboroch učiteľstvo akademických predmetov, učiteľstvo profesijných predmetov a praktickej prípravy, učiteľstvo umelecko-výchovných a výchovných predmetov, pedagogika, predškolská a elementárna pedagogika a špeciálna pedagogika a liečebná pedagogika.

**Štandardná stupnica jednotkových nákladov je 10,63 EUR[[1]](#footnote-1) na hodinu priameho rozboru na študenta.**

Štandardná stupnica jednotkových nákladov je tvorená dotáciou na hodinu rozboru na študenta v súlade s Metodikou rozpisu dotácií zo štátneho rozpočtu verejným vysokým školám. Praxe sa realizujú v súlade s platnou legislatívou SR - zákonom č. 131/2002 Z. z. o vysokých školách a o zmene a doplnení niektorých zákonov v znení neskorších predpisov.

Cieľom pedagogickej praxe, ako súčasti pedagogicko-profesijnej zložky učiteľského vzdelávania, je rozvoj profesijných kompetencií študentov a konfrontácia ich teoretických vedomostí, predmetných schopností a skúseností so školskou praxou.

Pedagogická prax sa realizuje najmä v cvičných školách a cvičných školských zariadeniach uvedených v § 37 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov, ďalej len „cvičné školy“.

Cvičná škola alebo cvičné školské zariadenie je inštitúcia, s ktorou verejná vysoká škola uzatvára zmluvu o spolupráci (v zmysle § 37 ods. 2) zákona o vysokých školách.

Výber cvičných škôl a cvičných zariadení v projekte/projektoch musí byť transparentný.

Pedagogickú prax študentov verejnej vysokej školy v cvičnej škole vedie cvičný učiteľ cvičnej školy alebo cvičného zariadenia.

Postavenie cvičného učiteľa vychádza zo zákona 317/2009 o pedagogických zamestnancoch a odborných zamestnancoch, aktuálne ako cvičný pedagogický zamestnanec v kategórii pedagogický zamestnanec špecialista §33 ods.2 pís. g) iný pedagogický zamestnanec.

Učiteľovi priznáva pozíciu cvičného učiteľa riaditeľ školy alebo školského zariadenia na návrh vysokej školy. Jednotkové náklady sa týkajú pedagogických praxí nad rámec ich financovania zo štátneho rozpočtu:

* inovované pedagogické praxe - inovácia a overenie existujúcich druhov pedagogických praxí v rámci študijných programov VŠ
* nový model/typ pedagogických praxí - vytvorenie a overenie nového modelu pedagogických praxí,
* zvýšený počet praxí nad rámec praxí definovaných v študijných programoch vysokých škôl - pedagogické praxe nad rámec súčasného rozsahu praxí realizovaných v študijných programoch VŠ

V rámci štandardnej stupnice sa budú preplácať výdavky súvisiace s činnosťou cvičného učiteľa, ktorý vykonáva rozbor/analýzu každej priamej vyučovacej alebo priamej výchovnej činnosti študenta, ktorú priamo odučí počas praxe.

Priama vyučovacia činnosť súvisí s vyučovacou jednotkou (hodina priamej vyučovacej činnosti) v materských školách v dĺžke trvania 60 minút, v základných a v stredných školách v dĺžke trvania 45 minút. Priama výchovná činnosť súvisí s výchovnou jednotkou (hodina priamej výchovnej činnosti - napr. predškolské zariadenia, školské kluby, praktické vyučovanie, špeciálne školské zariadenia) v trvaní 60 minút. Uvedené je stanovené v Nariadení vlády SR č. 422/2009, ktorým sa ustanovuje rozsah priamej vyučovacej činnosti a priamej výchovnej činnosti pedagogických zamestnancov.

Cvičný učiteľ realizuje rozbory mimo svojej pracovnej náplne, t.j, nad rámec svojho pracovnoprávneho pomeru v škole. Cvičný učiteľ vykonáva rozbory na základe dohody mimo pracovného pomeru (dohody o vykonaní práce).

V rámci SCO sa budú financovať rozbory nasledovných 3 druhy praxí:

a) hospitačná - úvodná, náčuvová, klinická, pedagogické praktikum,

b) výstupová/výučbová - priebežná, bloková

c) výstupová/výučbová – súvislá

Rozbor sa robí na každú vyučovaciu/výchovnú jednotku odučenú študentom počas praxe. V prípade hospitačných praxí robí rozbor vlastnej odučenej vyučovacej/výchovnej jednotky cvičný učiteľ. V zmysle platnej legislatívy trvá jedna vyučovacia jednotka (vyučovacia hodina) 45 min. v základných a stredných školách, v materských školách 60 minút a jedna výchovná jednotka 60 min.

Na jeden rozbor jednej vyučovacej/výchovnej jednotky je stanovená jedna 60 minútová hodina (v zmysle SR pravidiel).

Rozbor vypracuje cvičný učiteľ v písomnej forme (písomný záznam), t.j. záznam dokumentujúci uvedené činnosti (obsah spätnej väzby), vrátane odporúčaní cvičného učiteľa pre študenta a záverečných stanovísk cvičného učiteľa a študenta.

Činnosti cvičného učiteľa, ktoré budú financované v rámci štandardnej stupnice jednotkových nákladov:

* sebareflexia (rozbor) vyučovacej/výchovnej jednotky, ktorú odučí cvičný učiteľ (supervízor) pre študentov, pri tých typoch praxí, v ktorých študenti pozorujú výchovno-vzdelávací proces. (t.j. len pozorujú, ale sami ešte nevyučujú – lebo nemajú dostatok teoretických vedomostí/praktických skúseností), t.j. spätná väzba na samostatnú prípravu študenta na priamu vyučovaciu alebo výchovnú činnosť, −
* spätná väzba na sebareflexiu študenta na vlastnú vyučovaciu alebo výchovnú činnosť,
* spätná väzba samostatnú priamu vyučovaciu alebo výchovnú činnosť študenta.

V rámci spätnej väzby na samostatnú prípravu študenta na priamu vyučovaciu alebo výchovnú činnosť a na sebareflexiu študenta sa v rozbore cvičný učiteľ zameria na:

* poskytnutie informácií o preberanom učive,
* poskytnutie informácií o špecifikách triedy vo vzťahu k preberanému učivu (stav porozumenia učiva, porozumenie žiakov s individuálnymi vzdelávacími potrebami a podobne),
* hodnotenie študentovho projektu/prípravy z pohľadu školského vzdelávacieho programu resp. školského výchovného programu, didaktického a výchovného aspektu, štruktúry, cieľov, motivácie a aktivizácie detí a žiakov a pod.
* spracovanie pripomienok a prezentácia odporúčaní a usmernení k projektu (príprave študenta).

V rámci spätnej väzby na študentovu priamu vyučovaciu alebo výchovnú činnosť sa v rozbore cvičný učiteľ zameria na:

* hodnotenie študentovho výkonu z pohľadu cieľov, plnenia školského vzdelávacieho programu resp. školského výchovného programu , štruktúry vyučovacej alebo výchovnej jednotky, motivácie a aktivizácie detí a žiakov, hodnotenia detí a žiakov a pod.,
* reakcie na pripomienky, spoločne a odlišne vnímané prvky,
* formulovanie odporúčaní pre ďalšiu činnosť a rozvoj študenta Rozsah resp. strop praxí financovaných v rámci tejto jednotkovej ceny bude stanovený vo výzve/vyzvaní.

**Overovanie výdavkov – jednotkovej ceny (JC) bude prebiehať v 2 etapách:**

* v rámci kontroly žiadosti o platbu
* počas kontroly na mieste.

Overovanie výdavkov – JC bude vykonávané MŠVVaŠ SR ako SO OPĽZ.

1. **Overovanie v rámci kontroly žiadosti o platbu**

Finančné prostriedky budú uhrádzané prijímateľovi po ukončení semestra na základe zdokladovania skutočne realizovaných priamych rozborov inovovaných praxí, praxí podľa novej metodiky a zvýšeného rozsahu praxí. Podmienky preplatenia JC - JC bude preplácaný na základe nasledovných dokladov, ktoré predloží prijímateľ:

Podmienky preplatenia JC – doklady potrebne pre preplatenie jednotkovej ceny po absolvovaní vzdelávania:

* zoznam študentov učiteľských fakúlt, ktorí absolvovali pedagogickú prax v danom semestri financovanú v rámci JC – ku každému študentovi priradený počet rozborov a počet realizovaných hodín rozborov, ktoré boli pre neho realizované a meno cvičného učiteľa, ktorý rozbor vykonal; zoznam bude poskytnutý učiteľskou fakultou;
* zoznam študentov učiteľských fakúlt, ktorí absolvovali pedagogickú prax v danom semestri financovanú z dotácie štátneho rozpočtu resp. z iných zdrojov (napr. dopytovo-orientované projekty); zoznam bude poskytnutý učiteľskou fakultou;
* predložené rozbory v písomnej forme podpísané cvičnými učiteľmi.

Súčasťou overovania žiadosti o platbu budú aj nasledovné skutočnosti:

* overovania potenciálneho dvojitého financovania – zoznamy poskytnuté prijímateľom budú overované vo vzťahu s údajmi MŠVVaŠ SR týkajúcich sa financovania pedagogických praxí zo štátneho rozpočtu - údaj o objeme finančných prostriedkov poskytnutých VŠ na základe dotačnej zmluvy (vyúčtovanie dotácie VŠ v súlade s platnou legislatívou – k 30.6.) ako aj o počte realizovaných rozborov.
* overovania potenciálneho duplicitného financovania rozborov v rámci národných a dopytovoorientovaných projektoch - zoznamy poskytnuté prijímateľom budú overované vo vzťahu k zoznamom poskytnutých inými prijímateľmi/projekty, v ktorých sú financované pedagogické praxe

1. **Overovanie počas kontroly na mieste**

Kontroly na mieste sa budú vykonávať za účelom uistenia sa, že sa rozbory reálne vykonávajú v deklarovanom rozsahu v projekte. Kontrola na mieste sa bude vykonávať primárne ako neohlásená kontrola na mieste. Predmetom kontroly bude overenie konania aktivity, overenie počtu osôb, prípadne rozhovor s účastníkmi za účelom overenia si konania aktivity, prípadne spokojnosti s realizovaným aktivity. Na každom dopytovo-orientovanom projekte musí byť vykonaná min. 1 kontrola na mieste počas jeho realizácie. V prípade národných projektov sa bude vykonávať min. 1 kontrola ročne. Vyšší počet kontrol na mieste sa uskutoční v prípade vyhodnotenia projektu ako rizikový (napr. na základe medializovaných káuz, podaných podnetov na SO). Kontroly na mieste budú vykonávané v súlade s harmonogramom kontrol na mieste na príslušný kalendárny rok, ktorý bude vychádzať z analýzy rizík. Predmetom kontroly na mieste bude overenie počtu a rozsahu pedagogických praxí. Predmetom kontroly bude overenie, či realizácia praxí prebehla v súlade s projektom.

1. výška štandardnej stupnice jednotkových nákladov (ŠSJN) sa počas implementácie projektu môže meniť v prípade, ak dôjde k zmenám na národnej úrovni v súvislosti úpravou výšky ŠSJN; úprava výšky ŠSJN nemá vplyv na schválenú výšku NFP v zmluve o NPF (t. j. výška NFP sa v dôsledku úpravy ŠSJN nezvyšuje) [↑](#footnote-ref-1)